มารี ตูว์โซ

อานา มารียา "มารี" ตูว์โซ (; 1 ธันวาคม ค.ศ. 1761 – 16 เมษายน ค.ศ. 1850) หรือที่รู้จักกันทั่วไปในชื่อ มาดามตูว์โซ เป็นศิลปินชาวฝรั่งเศสที่โด่งดังจากผลงานประติมากรรมหุ่นขี้ผึ้งของเธอและมาดามทุสโซ พิพิธภัณฑ์หุ่นขี้ผึ้งที่เธอก่อตั้งขึ้นในลอนดอน

 ประวัติ 

มารี ตูว์โซ เกิดเมื่อวันที่ 1 ธันวาคม ค.ศ. 1761 ในเมืองสทราซบูร์ ประเทศฝรั่งเศส ในปลายรัชสมัยพระเจ้าหลุยส์ที่ 15"Marie Tussaud". Encyclopædia Britannica. Accessed 19 August 2016. โฌแซ็ฟ โกรซอลซ์ พ่อของเธอถูกสังหารในสงครามเจ็ดปีเพียง 2 เดือนก่อนที่มารีจะเกิด เมื่อเธออายุ 6 ขวบ อาน-มารี วาลเดอร์ แม่ของเธอConcannon, Undine. "Tussaud, Anna Maria (bap. 1761, d. 1850)". Oxford Dictionary of National Biography (2004 ed.). Oxford University Press. . พาเธอไปที่แบร์น สวิตเซอร์แลนด์ ที่นั่น ครอบครัวย้ายเข้าไปอยู่ในบ้านของฟีลิป กูร์ซียุส (ค.ศ. 1741–1794) แพทย์ในท้องถิ่นที่อาน-มารีทำงานเป็นแม่บ้านให้

กูร์ซียุสซึ่งมารีมักเรียกว่าอา มีทักษะในการปั้นหุ่นขี้ผึ้ง ในตอนแรกเขาใช้ความสามารถนี้เพื่อแสดงกายวิภาคศาสตร์ แต่ต่อมาเขาใช้เพื่อปั้นรูปเหมือน เขาย้ายไปปารีสใน ค.ศ. 1765 เพื่อก่อตั้ง "คณะหุ่นขี้ผึ้ง" () ในปีนั้น เขาได้ปั้นหุ่นขี้ผึ้งมาดาม ดูว์ บารี ซึ่งเป็นสนมคนสุดท้ายของพระเจ้าหลุยส์ที่ 15 ซึ่งเป็นงานหุ่นขี้ผึ้งที่เก่าแก่ที่สุดที่จัดแสดงอยู่ในปัจจุบัน

 อ้างอิง 

หมวดหมู่:บุคคลที่เกิดในปี พ.ศ. 2304
หมวดหมู่:บุคคลที่เสียชีวิตในปี พ.ศ. 2393
หมวดหมู่:ประติมากรชาวฝรั่งเศส
หมวดหมู่:คริสต์ศาสนิกชนนิกายโรมันคาทอลิกชาวฝรั่งเศส